5.r

**Clothes / accessories / footwear (vocabulary)**

21.04.2020.

Hello!

Welcome back! 😊

Ovaj i sljedeći tjedan učit ćemo vokabular vezan uz odjeću (*clothes*), modne dodatke (*accessories*, čita se *'aksesoriz'*) i obuću (*footwear*).

Radi se o gradivu zgodnom za vrednovanje (ocjenjivanje), pa ćemo 05.05. (A razred) i 07.05. (B razred) imati ocjensku vježbu slušanja s razumijevanjem.

Već ste pisali ocjensku vježbu čitanja s razumijevanjem. Slušanje s razumijevanjem veoma je slično: dobit ćete zadatak koji ćete morati riješiti u skladu s uputama na engleskom koje ćete slušati.

Bez brige. No worries. 😊

Ovog tjedna učimo te riječi, vježbamo njihovo korištenje i prepoznavanje. Cijeli idući tjedan probno vježbamo rješavati zadatke kakvi će biti u testiću.

Pa da, za početak, vidimo o kojim se riječima radi!

Kladim se da su vam (skoro) sve već poznate. Baš me zanima koje će vam biti nove. :D

**1)** Otvorite 80. str. u udžbeniku. Na vrhu, u 1. zadatku naći ćete 18 riječi za različite komade odjeće. Pokušajte ih sami izgovoriti naglas, a zatim riješite taj zadatak - upišite slovo sličice pored broja odgovarajuće riječi.

Kako ćete provjeriti jeste li točno riješili? Otvorite udžbenik na tabletu, pronađite 80. stranicu. Kliknite na notu za slušanje (gore lijevo) i provjerite točna rješenja. 😊

**2)** Te riječi trebamo naučiti i točno pisati. Zato u bilježnicu prepišite tih 18 riječi i kraj njih zapišite hrvatske prijevode, onako kako inače radimo u školi. Pri prevođenju mogu vam pomoći sličice iz zadatka, ali i popis riječi na 175. stranici na kraju udžbenika (Wordlist 5c).

**Na Teams mi pošaljite sliku prepisanih i prevedenih riječi iz bilježnice. Jednom rečenicom mi u *chatu* napišite i koliko ste riječi iz 1. zadatka sami bili točno prepoznali (napišite npr. 15/18). 😉**

Prof. Dafne